**Lanu-tiimin kokousmuistio**

Aika 16.12.2021 klo 8:30–10.10

Paikka Teams

Osallistujat

Elo, Johanna

Hekkala-Vatula, Laura

~~Hietanen, Mervi~~

Majuri-Jantunen, Hanna-Leena

Marttinen, Elisa puheenjohtaja ja sihteeri

Parjanen, Anni

Rajamäki, Saija

Rikkilä, Jarkko

Tornikoski, Johanna

1. Kuulumiskierros

Laura Hekkala-Vatula

Työhän tulossa vuoden alusta isoja muutoksia. Uusia alaisia ja uusia vastuita. Uudistuksen jälkeen Lauralla on vastuullaan kohdennetut palvelut, lanu, aikuiset, musiikki ja vahtimestaripalvelut. Eli aika laaja kokonaisuus siis, ja tämä tuntuu ainakin etukäteen ymmärrettävästi haastavalta. Onneksi on loma välissä, että ehtii keräämään voimia.

Hanna-Leena Majuri-Jantunen

Hanna-Leenaa alaisena huolettaa Lauran puolesta.

Pelikonsoli ollaan siirtämässä satuhuoneesta lastenosastolle. Suunnitelmissa on, että konsolia varattaisiin jonkinlaisen taulun avulla, johon varaajat lisäävät nimensä, ja vuorot (toivottavasti) vaihtuvat sujuvasti, kun lapset seuraavat vuoronvaihtumista itse.

Johanna Elo

Valintalistojen kahlaaminen työllistää. Aineistomäärärahaa jäi, joten sitä on nyt törsätty kirjakaupassa. Kirjaston uusiin tiloihin on hankittu paljon ”pientä sälää” kuten somistusta yms. Menossa on kirjastoaineiston ”puhdistus”. Vanhaan kirjastoon on kerääntynyt hyllyjen täydeltä aineistoa, uusiin tiloihin ei haluta heti täpötäysiä hyllyjä, joten karsintaa on tehtävä. Muutostöiden pitäisi olla näillä näkymin valmiina tammikuussa, ja avaamisen pitäisi tapahtua maaliskuussa.

Johanna Tornikoski

Kinkomaan kirjaston avajaiset ovat 3.1., jolloin tutustumaan on tulossa 30 hengen porukka. On hyvä yritys saada kaikki valmiiksi ennen virallisia avajaisia. Aineistoa on vielä kuljetettavana ja pari tuhatta nidettä odottaa palautusta. Olo on kuitenkin nyt alkanut normalisoitua. On ollut vähän väsy. Kirjastossa on järjestetty mm. 3D-tulostin- ja vinyylileikkuripaja. Välineitä ja pelikonsoleita laitettu käyttökuntoon.

Elisa Marttinen

Elisalla palvelupäällikön sijaisuus jatkuu 31.3. saakka. Kahden osaston vetäminen on aikataulullisesti ja työmäärällisesti haastavaa. Lisäksi Elisan alaisuudessa on kaksi projektityöntekijää, ja näin ollen kaksi projektia. Projektit ovat ”bändipaja” ja ”lukemisen tredivallankumous”.

Anni Parjanen

Kiirettä pitää. Anni on laatinut ohjeistuksia omista töistään henkilölle, joka tulee hänen sijaisekseen äitiysloman ajaksi. Lisäksi hän on suunnitellut lukupiiripaketteja ja valmistellut koulun ja kirjaston yhteistyösuunnitelmaa. Molempien kanssa on kiire. Näiden lisäksi hankinnat ja kokoelmatyön tilastot työllistävät. Annin viimeinen työssäolopäivä ennen äitiyslomaa on 11.3.

Saija Rajamäki

Saijan äitiysloma alkaa 24.1. Saijan tilalle lanu-tiimiin siirtyy Anna Missilä Sastamalasta. Annalle lähetetään tämän kokouksen muistio ja pyydetään mukaan seuraavaan kokoukseen. Saija on loppusuoralla omien töiden kanssa, eikä montaa päivää ole jäljellä. Saijan sijaiseksi tulee henkilö, joka on ollut aiemminkin Sastamalassa, eli ei vaadi isoa perehdytystä. Omatoimiaukiolo on tulossa pääkirjastoon alkuvuodesta, mikä tarkoittaa sitä, että kirjaston aukioloajat laajentuvat. Tätä onkin toivottu asiakkaiden toimesta paljon! Lanu-osastolla tulossa uudelleensisustamista ja aineiston uudelleensijoittamista, sillä aineiston kellutus tuo muutoksia.

Jarkko Rikkilä

Ensi vuonna tulossa pelihankkeeseen liittyvä opas/käsikirja Pike-alueen pelitiloista. Konsolipeleihin ja niiden tuntemukseen kaivataan yhä apuja. Aiheesta on tulossa koulutuksia henkilökunnalle. Myös erilaisiin maker space -tyyppisiin tiloihin ja laitteisiin kaivataan kirjastoissa apuja, ja koulutukset näiden tiimoilta ovat myös mietinnässä. Metsossa paraikaa käynnissä olevaan bändipaja-hankkeeseen liittyy harrastetilojen perustaminen ja käyttöönotto Metsossa. Projektityöntekijä Kalle tulee järjestämään koulutuksia Metson henkilökunnalle. Voisi miettiä, pystyisikö Kalle järjestämään koulutuksia myös laajemmin.

Ääniä tulevaisuudesta: musiikki, kirjastot ja mahdollisuudet -musiikkikirjastotyön käsikirja ilmestymässä tammikuussa. Käsikirja on tehty yhteistyössä Vaasan Aken kanssa. Eli käsikirjasta saadaan myös ruotsinkielinen painos sekä digitaalinen pakohuonepeli. Pakohuonepelissä pitää pelastaa muistinsa menettänyt musiikkikirjastonhoitaja. Käsikirjan julkkarit ovat 21.1. Kyseessä on Metson musiikkiosaston kirjastonhoitaja Ilona Heinosen kirjoittama käytännön opaskirja, kuinka järjestää musiikkikirjastotyötä tulevaisuudessa paremmin.

1. Lanu-foorumin palautteet

Palautteiden määrä tilaisuuksien ja koulutusten jälkeen on kovin vaihtelevaa. Lanu-foorumista palautteita tuli suhteellisen vähän.

Pienten kirjastojen näkökulmaa on toivottu. AkePikelle on todennäköisesti tulossa määräaikainen projektisuunnittelija puoleksi vuodeksi, jolla on vastuullaan pienten kirjastojen painotus. Yhdessä palautteessa kysyttiin, miksi yhä ihmetellään, kuinka nuoria saadaan lukemaan. Koemme ettei aihe vanhene, vaan tilanteet muuttuvat ja kehittyvät, ja uusia keinoja lukemaan innostamiseen on hyvä nostaa tasaisin väliajoin. AkePiken sivuilla on Jarkon tekemä kooste foorumista <https://akepike.fi/nuoret-osallisuus-ja-kirjasto-kaikki-videot-ja-viraaliset-vinkit-jatkoilta/> .

Lanu-foorumin jatkot saivat kehuja. Pienryhmiin jakautuminen ja keskustelu olivat hyvä juttu. Tuli vanha kunnon kahvihetki-tunnelma mieleen! Pienryhmäkeskustelusta sai paljon irti. Kirjastokaistan tilaisuudessa oli korkea kynnys keskusteluun ja kommentointiin, kun ei tiennyt, keitä on kuuntelemassa. Tästäkin syystä pienryhmäkeskustelu jatkoilla oli hyvä!

1. Lanu-foorumi 23.3.2022

Jarkko esitteli AkePiken kevään koulutuskalenteria. Lanu-foorumi on kalanteroitu 23.3.2022 päivälle.

Mietittiin mahdollisia teemoja ja aiheita tulevaan foorumiin.

Monilukutaito mitä tarkoittaa? Joku hyvä puhuja.

Monilukutaidon käsite kaipaa päivittämistä raflaavallakin tavalla kirjastokentän ulkopuolelta. AV-puolen? Kuinka monilukutaidon saisi osaksi käytännön työtä?

Lukutaitostrategia.

Lukutaitotyö-itsestäänselvyyskö? Ei ainakaan kaikilla.

1. Seuraava kokous

24.1. klo 13.00–14.30